طالب وعايف دروسي واقره اشعار وجرايد
وعاشك بنيه بقسمنه والقلب بس الها رايد
هي حلوه هوايه حلوه واني عمي شلون واحد
بالفرن ناسيني اهلي وحتى لون عيوني جارد
حاولت الفت نظرها بكل وسيله وماكو فايد
غيرت لبسي ومشيتي وفكري بالمودات شارد
جللت شعرت ولبست حتى القلايد
كعدتني على الحديده ومابعت حتى الحدايد
لاتكلي ولااكلك بهذلتني الله شاهد
هي تدري بس خبيثه مثوله والدلال بارد
واني نار بنص دليلي خاف اصارحها وتعاند
مره اكول احجي معاها ومره اكولن خلني راكد
وين جانتلي ياربي جنت متونس وكاعد
وقررت ولازم ابوح بحبي الها ومااحيد
بوري مابوري اسولف قابل مصارح مجاهد
جيت وتقربت يمها جسمي يرجف حيلي بايد
والضغط يمي تخربط مره نازل مره صاعد
كمت اتمتم كمت اعتعت كمت احس بلساني جامد
جني سياره عتيكه وانكسر من عدها كايد
ردت افلت ماعادترهم كالت اتفضل شرايد
كلت عفوا من رخصتج بالكن عندج قلم زايد
.
.
مع تحياتي